ठीक है, चलो देखते हैं यह क्या है।
देख लिया,
पर यह क्या चीज़ है?
उत्पत्ति की… उत्पत्ति… उत्पत्ति…
उत्पत्ति… उत्पत्ति… उत्पत्ति…
तो शुरू करते हैं।
समय की उत्पत्ति के क्षण में, हमारे दयालु और ताकतवर निर्माता
प्राइमस मौजूद थे।
हमारे ब्रह्मांड को बचाने के लिए, अपनी जीवन शक्ति का बलिदान करते हुए
उन्होंने खुद को हमारे ग्रह,
साइबरट्रॉन में बदल दिया।
साइबरट्रॉन के गर्भ से,
प्राइमस ने शुरूआती ट्रान्सफॉर्मर्स को पैदा किया
जिन्हें प्राइम्स कहा गया,
यानी ऐसे ताकतवर ट्रान्सफॉर्मर्स, जिन्हें भावी पीढ़ियों को नेतृत्व देने और बचाने के लिए बनाया गया।
उनकी मदद करने के लिए प्राइमस ने मैट्रिक्स ऑफ़ लीडरशिप नाम की
एक महान शक्ति का निर्माण किया।
मैट्रिक्स तक समझ गया। ठीक है। फिर आगे क्या हुआ।
जब तक मैट्रिक्स प्राइम्स के कब्जे में रहा,
तब तक साइबरट्रॉन का प्राकृतिक शक्ति स्रोत, एनरजॉन प्रचुर मात्रा में बहता रहा,
जिससे पूरे ग्रह पर जीवन कायम रहा।
सवाधान! अभिलेखागार में अनधिकृत हलचल पायी गयी। सेक्टर जे-3।
केडीक्यू-12 से केडीके-1 को। दस सेकंड में अभिलेखागार में पहुँच रहे हैं।
कई पीढ़ियों तक शांति और खुशहाली कायम रही
पर फिर एक दिन मैट्रिक्स ऑफ़ लीडरशिप गुम गया,
जिससे एनरजॉन का बहाव बंद हो गया।
मैट्रिक्स के बारे में हर पौराणिक किंवदंती यहाँ पर क्यों खत्म हो जाती है?
इनमें से किसी को तो यह बताना होगा।
रुको! गिरफ़्तारी के लिए तैयार हो जाओ!
-रुको! गिरफ़्तारी के लिए तैयार हो जाओ! -कैसे हो।
ओ-ओ।
-रुको! -नीचै बैठो!
अरे, तुम लोग। तुम लोगों को यहाँ देखकर खुशी हुई।
बाहर का रास्ता कहाँ है? मैं शायद गलत जगह से मुड़ गया।
यह तो वही खटारा खनन बॉट ओरियॉन पिक्स है ना!
-ओरायन पैक्स। -किसे परवाह है?
हमने तुम्हें यहाँ आने से मना किया था!
-हम सब चिल्ला क्यों रहे हैं? -अभी मज़ा चखाता हूँ!
रुको। हिंसा मत करो।
क्यों ना मैं भागूँ और तुम लोग मुझे पकड़ो। हम यही खेल खलें?
तुम लोग बड़े हो और तेज़ हो। मज़ा आयेगा।
इसके पास बदलाव गोला नहीं है। इसे आगे निकलने देते हैं।
क्यों नहीं? यह ट्रांसफॉर्म नहीं हो सकता।
अच्छा?
खैर, इसे देखो।
पकड़ो उसे!
कुछ ऐसा हो जो उड़ता हो।
गिरफ़्तारी के लिए तैयार हो जाओ! रुको,अपराधी!
रुको, अपराधी!
चलो भी! शुरू हो जाओ!
नहीं!
वह रहा!
तो मिलते हैं, बेवकूफ़…
एनरजॉन।
सबको नमस्ते। माफ़ करना।
-ये तो ओरायन है। -सच में, फिर से?
ठीक है।
आगे निकलने देने के लिए शुक्रिया। दोबारा खेलें?
-तुम गये काम से! -यानी नहीं खेलना।
ध्यान दो, तुम कहाँ जा रहे हो!
क्या कहा तुमने, बिना बदलाव गोले वाले?
माफ़ करना, मैं आपको नहीं,
आपने पीछे खड़े बॉट को बोल रहा था।
-वहा कहाँ गया? -वो गंदा-सा लाल-नीला बॉट
बड़ा मुँह, कराहते जोड़, और जंग लगा कबाड़?
-वह कहाँ गया? -उस तरफ़।
जब वह बॉट मेरे हत्थे चढ़ेगा…
ठीक है, वे चले गये।
सुनो, डी-16, मुझ पर थोड़ा जंग लगा है पर मैं कबाड़ नहीं हूँ। यह कुछ ज़्यादा हो गया।
ज़रा सोचने दो। तुम अभिलेखागार से भगाये गये?
हाँ। इस बार मुझे खिड़की से कूदना पड़ा। लगभग मर ही जाता। वह शानदार था।
पुराने डेटा को देखने के लिए मरना समझदारी है?
बिल्कुल है।
मुझे एक नया पक्का दोस्त चाहिए।
हमारे दर्ज इतिहास में
मैट्रिक्स ऑफ़ लीडरशिप को ढूँढने का सुराग
केवल अभिलेखागार में है।
इस समय सेंटिनल प्राइम मैट्रिक्स को ढूँढने के लिए ऊपर सतह पर
हमारे लिए अपनी जान जोखिम में डाल रहा है।
मैं भी उसकी मदद करने के लिए यही कर रहा हूँ।
ठीक है।
जितनी जल्दी एनरजॉन दोबारा बहने लगेगा, उतनी जल्दी हमें उसके लिए खनन नहीं करना पड़ेगा।
क्या तुम अपनी मर्ज़ी से अपना रास्ता खुद नहीं चुनना चाहते?
हम बस खनिक हैं जो केवल खनन करते हैं।
नहीं, मैं इससे ज़्यादा कुछ करना चाहता हूँ।
-मैं महसूस कर सकता हूँ। -अच्छा?
जैसा तुम्हें तब "महसूस" हुआ जब तुम्हें लगा कि तुम बदलाव गोले के बिना ट्रांसफॉर्म हो जाओगे?
तुमने कहा था तुम उसका ज़िक्र नहीं करोगे।
तुम्हें खोलने में मुझे तीन दिन लगे। तुम्हारी भावनाएँ तुम्हें मुसीबत में डाल देती हैं।
ठीक है, ठीक है।
-तुम बस सेंटिनल प्राइम पर भरोसा करो। -मैं करता हूँ।
अगर हमारे पास बदलाव गोला होता…
तो मैं फावड़े में बदलकर तुम्हें पीट देता।
तुम्हारी ये हाज़िरजवाबी मुझे अच्छी नहीं लगी।
पर सुनो। अगर तुम मुझे पीट देते,
तो मैं तुम्हें ये मेगाट्रोनस प्राइम नहीं दे पाता जो यहाँ मेरे पास है।
-यह बढ़िया चीज़ है। मैं इसे किसी और को दूँगा। -क्या मेगाट्रोनस प्राइम?
अरे, कुछ नहीं। यह बस मेगाट्रोनस प्राइम का छपा हुआ स्टीकर है,
जो सबसे पहले छपा था।
क्या कहा?
अगर तुम्हें ये नहीं चाहिए, तो मैं इसे फेंक देता हूँ।
मज़ाक मत करो। ज़रा मुझे दिखाना।
रुको। दबाओ मत। तुम इसे पिचका दोगे।
पता है, सेंटिनल कहता है कि मेगाट्रोनस…
दुनिया का सबसे ताकतवर प्राइम था। मुझे पता है, दोस्त।
-तुम पर अच्छा लग रहा है। -वाकई बढ़िया लग रहा है।
-शुक्रिया। -मैं हमेशा तुम्हारे साथ हूँ।
चाहे जो हो जाये।
सबलेवल स्टेशन पर पहुँचने वाले हैं। दरवाज़ों से दूर रहें।
खनन टीम, माल उतारने की तैयारी करो।
खनिकों, पूरा ज़ोर लगा दो। शुरू करो।
तुमने मेरे नेतृत्व में कितने एनरजॉन का खनन किया?
बहुत सारा, एलीटा-1!
और मेरा खनन रिकॉर्ड कितना बढ़िया है?
बहुत बढ़िया, एलीटा-1!
तीस और एनरजॉन इकाइयाँ मिलते ही, मुझे सुपरवाइज़र बना दिया जायेगा।
तुम लोग मेरे लिए खुश हो?
बहुत खुश, एलीटा-1!
एलीटा… मेरा मतलब है कैप्टन… तुम आज सुबह से चमक रही हो। नयी पॉलिश है?
ओरायन पैक्स, माफ़ करना मेरे व्यवहार से तुम्हें लगा कि हम दोस्त हैं।
माफ़ किया।
उस दीवार को उड़ा दो! चलो! दस सेकंड!
आज नेतृत्व करके खुशी हो रही है, कैप्टन।
ऐसा लग रहा है कि मुझमें नीचे ड्रिल करते हुए प्राइमस को छूने के लिए पर्याप्त ताकत है।
तुम्हें गलतफ़हमी हो गयी है।
तैयार हो जाओ, मज़दूरों! चलो!
आज उसका मूड अच्छा है।
-तुम तैयार हो? -हमेशा की तरह।
चलो शुरू करें।
ये हम चले। यह बड़ी देर तक खुला नहीं रहेगा। पूरा ज़ोर लगा दो!
ये हम चले! ब्रिज!
पूरा ज़ोर लगा दो!
निचला चैनल खुला है।
पूरी ताकत से ड्रिल करो!
निचला ब्रिज!
इसे ड्रिल करो!
मुझे एक वेन मिली!
यह अस्थिर है! हमें बाहर जाना होगा। चलो!
खाली करो!
सब लोग बाहर जाओ! फौरन खाली करो! सुरंग बंद हो रही है।
मैं दोहराती हूँ, सुरंग बंद हो रही है!
-तुम मेरे साथ हो, डी? -तुम्हारे पीछे! चलते रहो!
ध्यान से!
जैज़ फँस गया है!
एलीटा, एक खनिक फँस गया है। मैं वापस जा रहा हूँ।
नहीं। प्रोटोकॉल मत तोड़ो। चलो यहाँ से!
हमें इसे और उठाना होगा।
यह बंद हो रही है! अपना सामान लो और जाओ।
अच्छा आईडिया है।
क्या? नहीं, मेरा यह मतलब नहीं था!
खींचो इसे!
पैक्स, क्या हो रहा है?
कुछ खास नहीं। बस प्रोटोकॉल का पालन कर रहे हैं। सब ठीक है।
मर गये।
ओरायन पैक्स, क्या तुम मौत की सुरंग से बाहर आओेगे?
एलीटा, वहाँ बाहर गड़बड़ होने वाली है!
चलो, चलो, चलो!
भागो! भागो!
-जल्दी करो! -हम नहीं निकल पायेंगे!
चलो भी! चलो, चलो!
क्या बकवास है, पैक्स? मैंने तुम्हें निकलने को कहा था।
-पर हम निकल आये। -अगर मुझे तुम्हारे कारण बर्खास्त…
ओह, प्लीज़। वे तुम्हें नहीं निकालेंगे।
एलीटा-1, तुम्हें बर्खास्त किया जाता है।
क्या? क्यों? मैंने प्रोटोकॉल का पालन किया है।
सच बात है। नियम तो मैंने तोड़ा था।
किसी ने तुमसे पूछा नहीं है!
डार्कविंग, प्लीज़, मैंने इसके लिए बहुत मेहनत की है।
तुम चुनिंदा विकल्पों वाली बॉट हो जिसके पास बदलाव गोला नहीं है।
फौरन अपशिष्ट प्रबंधन में रिपोर्ट करो।
अपशिष्ट प्रबंधन?
एलीटा…
अगली बार किसी की ज़िंदगी बर्बाद करने से पहले सोच लेना?
मुझे माफ़ कर दो!
-अरे, डार्कविंग! -ऐसा मत करो।
शायद मेरे पास बदलाव गोला ना हो, पर मेरी उँगली ट्रांसफ़ॉर्म हो सकती है। अंदाज़ा लगाओ कौन सी वाली।
मैं तुम्हें "चुनिंदा विकल्प" दूँगा।
माफ़ करना, सर। मैं बात करता हूँ ना।
मैं माफी माँगता हूँ…
क्यों?
बहुत दर्द हो रहा है।
होगी ही। वह धातु से बना है।
तुम्हें पता है तुमने लक्ष्मण रेखा पार कर दी। सीनियर से उस तरह बात करके।
लक्ष्मण रेखा डार्कविंग ने पार की। वह उसी लायक था।
तुम इस व्यवहार से थक नहीं गये हो कि मानो हम कुछ ना हों?
उसे मुझे पीटने का अधिकार है। मैंने बीच में टाँग अड़ायी थी।
और मुझे अच्छा लगा कि तुमने मेरा साथ दिया।
मुझे खुशी है कि तुम वहाँ मेरे साथ खड़े थे थोबड़े पर मुक्का खाने के लिए। वह मज़ेदार था।
मैं हमेशा तुम्हारे साथ हूँ, दोस्त।
सभी सैक्टर ध्यान दें।
सेंटिनल प्राइम के लाइव प्रसारण के लिए तैयार रहें।
-वह लौट भी आया? -शायद उसे मैट्रिक्स मिल गया।
यह चालू हो गया? ठीक है, शुक्रिया।
कैसे हो, मेरे दोस्तों।
हैलो, आयाकॉन सिटी!
हमारे रक्षकों और मेहनती
खनिकों को नमस्कार जो हमारे एनरजॉन भंडार को बनाये रखने के लिए जमकर मेहनत करते हैं।
मैं आपका अभिवादन करता हूँ।
विनम्रता और मौजूदगी! इसी को नेतृत्व कहते हैं! कोई भी इससे बेहतर नहीं हो सकता!
एक बार फिर, मैं जैसे-तैसे बचकर लौटा हूँ
हमारे ग्रह की सुनसान, खतरनाक सतह से
एक और रूह कँपा देने वाले अभियान के बाद।
मैं मैट्रिक्स ऑफ़ लीडरशिप को ढूँढने की उम्मीद के साथ निकला था,
जो साइबरट्रॉन पर संतुलन बनाने की चाबी है।
मुझे आपको यह बताते हुए दुख हो रहा है
कि हमें खाली हाथ लौटना पड़ा।
हमें एक झटका लगा है, पर हम हारे नहीं हैं।
आप निश्चिंत रहें, मैं मैट्रिक्स ऑफ़ लीडरशिप को ढूँढ निकालूँगा
ताकि एनरजॉन फिर से बह सके।
पर यह भविष्य की बात है।
अभी के लिए, मेरे हिसाब से हमें थोड़ा मनोरंजन करना चाहिए!
कल हम कोई काम नहीं करेंगे। कल सबकी छुट्टी है
क्योंकि कल आयाकॉन 5000 होने जा रहा है!
-अच्छा! -हाँ!
मेरा पसंदीदा कार्यक्रम। पूरी आयाकॉन सिटी में एक धुँआधार रेस होगी।
देखें कौन से प्रतियोगी ये साबित कर पाते हैं कि वे गरजने वाले बादल नहीं बल्कि बरसने वाले बादल हैं।
डी।
अरे, डी।
वाह, तुम उठ गये। चलो। मेरे पास एक आईडिया है।
आईडिया अच्छा होना चाहिए।
बिल्कुल है। ठीक है। तो सुनो।
ठीक है, पर अगर… पर अगर…
अगर हम कल
आयाकॉन 5000 में दौड़ लगाएँ तो?
अगर मैं तुम्हें मुझे जगाने के लिए मार डालूँ तो?
नहीं, तुम मेरी बात तो सुनो।
-उसमें जीतना ज़रूरी नहीं है! -सही है क्योंकि हम जीत भी नहीं पायेंगे।
पर केवल एक ट्रांसफॉर्मर को हराकर हम साबित कर देंगे कि हम उनकी टक्कर के हैं।
इतिहास ना केवल हमें उन खनन बॉट के रूप में याद रखेगा जिन्होंने असंभव को संभव बनाया,
बल्कि हम सबको दिखा भी देंगे कि हम और भी बहुत कुछ कर सकते हैं।
या फिर सबके सामने अपमानित करके हमें वापस टियर वन में भेज दिया जायेगा।
हाँ, पर कम से कम हम कुछ करेंगे तो सही?
-पैक्स… -चलो भी, डी।
पैक्स।
हम ऐसे खनन बॉट हैं जो ट्रांसफॉर्म नहीं हो सकते।
हम उड़ नहीं सकते, सरपट दौड़ नहीं सकते,
हम भाग नहीं सकते।
चलो, चलते हैं।
ठीक है।
शायद तुम सही कह रहे हो।
शायद।
आखिरकार आयाकॉन 5000 का समय आ गया!
मेरे पास तुम्हारे लिए एक सरप्राइज़ है, चलो।
तुम कहाँ जा रहे हो? स्टेडियम उस तरफ़ है।
-मुझे पता है। मेरे पीछे आओ। -वाह, हम लेट हो जायेंगे।
मुझे अच्छी सीट चाहिए।
हम यहाँ आये ताकि उद्घाटन समारोह ना देख पायें। वाह!
भरोसा रखो, मुझे पता है मैं क्या कर रहा हूँ।
रुको!
अगर उसमें फँस जाते, तो आधा शहर पार कर जाते।
ठीक है, तुम मुझे कहाँ ले जा रहे हो?
रंग में भंग मत डालो। इसमें मज़ा आयेगा। भरोसा रखो।
रंग में भंग तो तुम डाल रहे हो।
देखो, तुम्हें इसमें मज़ा आ रहा है कि हम यूँ मज़ाक कर रहे हैं
पर अगर तुम्हारे कारण मैं आयाकॉन 5000 को नहीं देख पाया,
तो कसम से, मैं तुम्हारा थोबड़ा बिगाड़कर रख…
आयाकॉन 5000 में स्वागत है। वे वहाँ हैं।
प्रतिस्पर्धी मैदान में उतर रहे हैं, तालियों की गड़गड़ाहट से उनका स्वागत कीजिए।
देखो! थंडरग्लाइड और बीहीमोथ वहाँ हैं!
यकीन नहीं होता! लग रहा है मानो मैं रेस में शामिल हूँ!
तुमने यह मेरे लिए किया?
नहीं।
हमारे लिए।
और अब वह पल जिसका आप सब इंतज़ार कर रहे थे।
आयाकॉन का चिह्न!
साइबरट्रॉन के रक्षक!
क्विंटेसन्स उससे डरते हैं, पर हम उसे प्यार करते हैं!
हमारा नेता, सबसे जुदा…
सेंटिनल प्राइम!
मैं तुम्हें प्यार करती हूँ, सेंटिनल!
हाँ! आज आप सबके साथ यहाँ मौजूद होकर अच्छा लग रहा है।
मेरे दोस्तों। साइबरट्रॉन परिवार के सदस्यों।
अब तक पूरे 50 दिन बीत चुके हैं जब क्विंटेसन्स ने हमारे घर पर हमला किया था।
पचास दिन बीत चुके हैं मैट्रिक्स ऑफ़ लीडरशिप को खोये हुए
और हमारी एनरजॉन आपूर्ति को सूखे हुए।
उस लड़ाई को पचास दिन हो चुके हैं जिसमें दूसरे प्राइम्स मारे गये,
जो मेरे भाई-बहन और सहयोद्धा थे।
आज हम उन प्राइम्स का सम्मान करेंगे जिन्होंने हमारे लिए अपनी जान दे दी,
और उन्हें दिखायेंगे कि साइबरट्रॉन की ताकत कभी कम नहीं होगी।
रेसर्स, तैयार हो जाएँ!
यकीन नहीं होता कि हम स्टार्टिंग लाइन से देख रहे हैं,
जो कि सबसे अच्छी सीटें होती हैं!
तुम जैटपैक क्यों लाये?
तैयार हो जाओ!
चलो उन्हें दिखा दें कि हम गरजने वाले बादल नहीं बल्कि बरसने वाले बादल हैं।
ओह, नहीं।
और वे चल पड़े!
-तुम पगला गये हो? -ऐसा लग तो रहा है।
आयाकॉन 5000 शुरू हो चुकी है!
क्या वे खनिक रेस लगा रहे हैं?
खनिक! वे खनिक हैं, हमारी तरह!
यकीन नहीं होता मैं यहाँ क्या देख रहा हूँ! खनिक आयाकॉन 5000 में दौड़ रहे हैं!
तुम मज़ाक कर रहे हो।
यह पागलपन है!
खनिक रेस लगा रहे हैं!
-नहीं! -वे तो ट्रांसफॉर्म तक नहीं हो सकते!
ये तो ओरायन पैक्स और डी-16 हैं!
आयाकॉन 5000 के इतिहास में यह पहली बार हो रहा है।
वे ज़िंदा कैसे बचेंगे?
अगर हम इससे बच गये, तो मैं तुम्हें मार डालूँगा!
मुझे तुम्हारी शर्त मंज़ूर है।
टेलविंड रेस के बीच में सबसे आगे आ गया है
और उसके पीछे हैं स्ट्रेफ़ और स्काइफायर!
सामने देखो!
-तुम्हारा एक एहसान ले लिया। -वो एक हज़ार एहसानों के बराबर था।
यकीन नहीं हो रहा कि हम आखिरी स्थान पर नहीं हैं!
ये लो, खनिकों!
-डार्कविंग ने उन्हें पछाड़ दिया। -पकड़ लिया।
99 / खनिक
-हम तेज़ नहीं हैं! -कोई जुगत भिड़ाओ!
-अरे, हट जाओ! -स्पिनआउट! मैं तुम्हारा फ़ैन हूँ!
जेटस्टॉर्म, माफ़ करना। मैं तुम्हारा फ़ैन हूँ!
दूर हटो!
यही सही समय है!
और… अब!
चलो!
और खनिक बहुत पीछे छूट चुके हैं।
हम अब इस रेस के असली दावेदारों पर ध्यान दे सकते हैं।
यकीन नहीं होता! खनिकों ने डार्कविंग को हरा दिया!
खनिकों!
अच्छी कोशिश थी, डार्कविंग!
तरकीब वाकई काम कर गयी!
क्या वह अब तक की हमारी सबसे बेवकूफ़ाना हरकत थी?
हाँ, सबसे बेवकूफ़ाना हरकत!
रुको!
चलो, चलो, चलो!
चुंबकीय सुरंग में चार बॉट अटक गये हैं,
और दोनों खनिक अब पहले स्थान पर हैं!
यह अविश्वसनीय है!
डी!
नहीं। तुम जाओ। मुझे छोड़ दो!
नहीं, हम इसे साथ में करेंगे।
एक खनिक दूसरे का हाथ पकड़कर ले जा रहा है, जो अंतिम रेखा से बस कुछ कदम दूर है,
इतिहास की सबसे शानदार, सनसनीखेज, नाटकीय, दिल को छू लेने वाली,
रोमांचकारी रेस के आखिरी…
हमें विजेता मिल गया!
क्रोमिया ने पीछे से आकर खिताब झटक लिया।
ये आयाकॉन 5000 रेस युगों-युगों तक याद रखी जायेगी।
खैर, दूसरा स्थान भी ठीक है।
डॉक्टर रैचेट मेडिकल बे 94 में पहुँचे।
चिंता मत करो। तुम्हें जल्दी ठीक कर दिया जायेगा।
क्या मैं जीत गया?
तुमने रेस में भागीदारी की।
ये!
तो…
तुम्हें क्या लगता है हम यहाँ कब तक रहेंगे?
मैं तुमसे बात नहीं कर रहा।
मुझे यकीन नहीं होता तुमने मुझसे वह सब करवाया। हम फँस चुके हैं!
तुम तो बात नहीं कर रहे थे ना।
देखो, मुझे पता है तुम्हारे लिए यह सब एक मज़ाक है पर मेरे लिए नहीं।
मैं अपना काम कर रहा था। आगे बढ़ रहा था।
और अब वे मुझे पता नहीं कितना नीचे डिमोट कर देंगे!
माफ़ करना, डी।
पर चलो भी। क्या तुम्हें वो महसूस नहीं हुआ?
तुमने खुद को, एक पल के लिए ही सही, आज़ाद महसूस नहीं किया?
तुम्हें ऐसा नहीं लगा कि तुम कुछ और थे?
जैसे कि तुम उससे ज़्यादा कुछ हो सकते हो जितना वे तुम्हें बताते हैं?
हाँ, ऐसा लगा तो था।
पर इससे कोई फ़र्क नहीं पड़ता। हमें सज़ा देकर डिमोट कर दिया जायेगा।
सेंटिनल प्राइम ने सब कुछ देखा। कितने शर्म की बात है।
कोई और नहीं है।
ओरायन पैक्स।
डी-16।
आज तुम दोनों ने जो कुछ किया, वैसी शानदार चीज़ मैंने कभी नहीं देखी।
सर, वह मेरा आईडिया था और हम माफ़ी माँगते हैं।
मुझे वह पसंद आया!
वाकई?
कोई उसे कैसे पसंद नहीं करता?
तुमने मेरे रेसर्स को खूब भाग-दौड़ करवाई।
तो हमें डिमोट नहीं किया जायेगा?
डिमोट?
डिमोट।
हाँ।
क्या हो रहा है?
बात यह है कि रेस समाप्त होने के बाद आधी शिफ़्ट बीत चुकी है
और खनन दल ने 150% कोटा पूरा कर लिया है।
तुमने उन्हें कड़ी मेहनत के लिए प्रेरित किया!
सेंटिनल प्राइम, सर,
हम दौड़ में इसलिए शामिल हुए ताकि हम सबको दिखा सकें कि हम बॉट खनन के अलावा
और भी बहुत कुछ कर सकते हैं…
बहुत बढ़िया! मुझे ऐसा बॉट पसंद है जो अपने बारे में सोच सकता है।
शायद तुम दोनों खदानों का दौरा करते हुए
अपने खनिक भाईयों को उनकी क्षमता का अंदाज़ा करवा सकते हो।
वाह!
वाह। सुनकर अच्छा लगा। मैं ऐसा करना पसंद…
सर, समय हो गया।
हाँ।
माफ़ करना,दोस्तों। हम सतह पर जाने की तैयारी कर रहे हैं।
पर इस दौरान, मैं तुम्हारे लिए एक तोहफ़ा लाया हूँ। रुको।
आइरकनीड, इन नायकों को मेरे निजी सुविधाओं वाले कमरे में भिजवा दो।
आयाकॉन में सबसे बढ़िया देखभाल वहीं होती है।
तो फिर मिलते हैं, नायकों।
सेंटिनल प्राइम। हमारा सेंटिनल प्राइम!
-तुम अभी भी नाराज़ हो? -थोड़ा कम नाराज़ हूँ।
मैं तुम्हें बता रहा हूँ, डी, मुझे लग रहा है कि सब कुछ बदलने वाला है,
और हम…
खनिकों!
हाय, डार्कविंग।
-नहीं, नहीं! -नहीं!
रुको! तुम समझे नहीं!
हमें सेंटिनल प्राइम के निजी सुविधाओं वाले कमरे में ले जाना था!
मैं सुनिश्चित करूँगा कि तुम दोनों गधे अब किसी से नहीं मिल पाओ।
तुम गलती कर रहे हो! सेंटिनल से पूछो!
मुझे उससे नफ़रत है!
तुम! तुम यहाँ कैसे आये?
यहाँ कोई नहीं आ सकता। यहाँ केवल मैं रहता हूँ।
हे भगवान, तुम तो असली हो!
तुम अलग हो! तुम… मेरे जैसे नहीं हो!
तुम यहाँ हो और मेरे जैसे नहीं हो!
-हाँ। -वाह!
माफ़ करना। तुम लोगों को अजीब लगा होगा।
जब से उन्होंने मुझे यहाँ सबलेवल 50 में डाला है, तब से यहाँ ज़्यादा लोग नहीं आते हैं।
पचास? पर सबलेवल तो केवल चालीस हैं।
मुझे भी यही लगता था!
पर पता चला कि दस और हैं, और वे बहुत खराब हैं।
शायद इसीलिए कोई कभी उनकी बात नहीं करता है।
-तुम यहाँ कब से हो? -मैं यहाँ कब से हूँ?
चलो देखते हैं, मुझे बहुत लंबा समय बीत चुका है।
मुझे दूसरी नौकरियाँ दी गईं पर मुझे बार-बार नया काम दिया जाता था
क्योंकि मैं हर काम अच्छे से करता हूँ।
वैसे, मेरा नाम बी-127 है।
तुम मुझे बी बुला सकते हो।
और मैं कुछ नये उपनाम बना रहा हूँ।
आजकल जो मुझे ज़्यादा जच रहा है वह है बैडऐसेट्रॉन।
जिसे "बैडऐसेट्रॉन" की तरह बोला जाता है।
-पर अगर तुम्हें यह नापसंद… -बढ़िया पर हम बाहर कैसे निकलेंगे?
अच्छा सवाल है। हम नहीं निकलेंगे।
-नहीं? -नहीं।
हम कभी-कभी अपशिष्ट प्रबंधन क्षेत्र तक जा सकते हैं,
पर वहाँ के नये शिफ्ट मैनेजर को व्यवधान पसंद नहीं है।
नहीं, वे चाहते हैं कि हम यहाँ काम करते रहें।
कैसा काम?
कबाड़ वहाँ से आता है इस कन्वेयर बेल्ट पर।
हमारा काम है उसमें से काम की चीज़ें ढूँढना इससे पहले कि
वे भट्टी में गिरकर पिघल जायें।
तो तुम कबाड़ को जलते हुए देखते हो।
हाँ!
बहुत बढ़िया हुआ कि तुम यहाँ आ गये।
अब, मैं तुम लोगों से सब कुछ सीखूँगा।
और तुम्हें अपने बारे में सब कुछ बताऊँगा!
मेरी बहुत सारी उम्मीदें और सपने हैं जिन्हें मैं एक या दो नये और
अच्छे दोस्तों को बताने के लिए मरा जा रहा हूँ।
हाँ, मुझे अच्छा लगेगा…
मेरे संस्कार कहाँ गये?
चलो, मैं तुम्हें बाकी लोगों से मिलवाता हूँ।
दोस्तों, कोई मिलने आया है!
यह ईपी-508 है,
यह ए-ए-ट्रॉन है, और यह स्टीव है।
"स्टीव"?
हाँ, यह विदेशी है।
सवाल: क्या वे तुमसे बातें करते हैं?
वे असली नहीं हैं।
-तुम्हें लगता है मैं पागल हूँ? -नहीं, बात बस यह है कि तुम नीचे…
नहीं, मैं स्टीव से बात कर रहा था।
शानदार स्टीव।
-वह क्या है? -इसे देखो।
आवाज़ अंदर से आ रही है।
स्टीव! नहीं!
-मुझे माफ़ करना। -स्टीव!
-हम इसे ठीक कर सकते हैं, चिंता मत करो। -नहीं! मेरा स्टीव!
क्विंटेसन्स का हमला!
खास पहरेदार फौरन मदद करने पहुँचे। फौरन।
वह तो अल्फ़ा ट्रिओन है।
प्राइम्स में से एक?
मैं दोहराता हूँ, ज़ेटा प्राइम मारा गया!
-यह आपातकालीन संदेश है। -मैट्रिक्स को बचाओ!
लोकेशन कोऑर्डिनेट भेज रहे हैं।
कसम प्राइमस की!
वे कोऑर्डिनेट सतह पर किसी जगह के हैं।
यह वह जगह हो सकती है जहाँ प्राइम्स क्विंटेसन्स युद्ध में मारे गये।
इसका मतलब है कि यह वह जगह हो सकती है जहाँ हमें
मैट्रिक्स ऑफ़ लीडरशिप मिल सकता है।
तुम किस बारे में बात कर रहे हो? यह बीकन कबाड़ से बनी एक मूर्ति के अंदर है।
या यह मैट्रिक्स ऑफ़ लीडरशिप के मिलने का सुराग हो सकता है।
सवाल ही पैदा नहीं होता!
चलो भी। यह हमारा मौका हो सकता है सबको दिखाने के लिए कि हम नहीं…
तुम पहले ही रेस में "सबको दिखाने" की कोशिश कर चुके हो
जिसमें तुमने मुझे धोखे से दौड़ाया जिसके चलते हम यहाँ इस कचरे के गड्ढे में हैं…
इस बढ़िया इंसान के साथ।
शुक्रिया।
मैं बस कह रहा हूँ कि…
कोई कारण है कि सतह पर कोई नहीं जाता। यह खतरनाक है!
मैं यहाँ इंतज़ार करूँगा सेंटिनल प्राइम के हमें ढूँढने तक।
अच्छा।
खैर, हम हमेशा यहीं रहेंगे। यह तुम्हें पसंद है, बी?
हमेशा? वाह! मेरे पास नये सहकर्मी और रूममेट हैं।
स्टीव के मरने से बहुत जगह हो गयी है।
मैं कन्वेयर बेल्ट पर सोता हूँ, पर तुम इसे ले सकते हो।
मैं ए-ए-ट्रॉन के बगल वाले कोने में सो जाऊँगा।
वहाँ तुम्हारे फैलकर लेटने की जगह भी है क्योंकि तुम मुझसे लम्बे हो।
तुम मेरी बात समझ गये ना?
डी, तुम्हें क्या लगता है कि सेंटिनल किस तरह की प्रतिक्रिया देगा
जब तुम मैट्रिक्स ऑफ़ लीडरशिप को ढूँढकर उसके हाथों में दोगे?
ठीक है, रुको। मैं समझ गया तुम क्या करना चाह रहे हो।
और यह काम भी कर रहा है। मैं तुम्हारे साथ हूँ।
बढ़िया, दोस्त।
हम सतह पर कैसे जा सकते हैं?
तुम मज़ाक कर रहे हो? सतह पर? आसान है। मुझे एक रास्ता पता है।
पर यह आसान नहीं होगा।
यहाँ इतना कचरा क्यों है?
अगली बार मुझे चेता देना, प्लीज़। मेरा मुँह खुला था।
चढ़ने के लिए केवल 49 सबलेवल बचे हैं!
कूड़ा उठाने वाली ट्रेनें एकमात्र गाड़ियाँ हैं
जो सतह तक जाती हैं।
हाँ, पर उनमें यात्री नहीं बैठ सकते। रेलगाड़ियाँ अपने आप चलती हैं।
"यह आसान नहीं होगा" से मेरा यही मतलब था।
बढ़िया। हम ट्रेन के अंदर सुरक्षित रहेंगे।
वह आखिरी है। उसे ऊपर भेजो!
रुको! एक और।
इसे मैं बंद करती हूँ।
तुम जो भी, तुम्हारी बेवकूफ़ी के लिए शुक्रिया।
तुम्हें पकड़वाकर मुझे पक्का एक या दो रैंक ऊपर प्रमोट कर दिया जायेगा।
पकड़ लिया!
नहीं, रुको। मैं…
-एलीटा! रुको! -ओरायन?
रुको। मुझे…
सिक्योरिटी! अलार्म बज…
-वह इंजन की ओर जा रही है! -चिंता मत करो,मैं उसे सँभाल लूँगा।
रुको। मुझे समझाने दो! हम एक मिशन पर हैं!
मैं भी तुम्हारी ज़िंदगी बर्बाद करने के मिशन पर हूँ।
एलीटा, रुको। हमें एक संदेश मिला है।
-हमें पता है कहाँ… -ध्यान से।
वह बॉट पागल है! वह कौन है?
रास्ता बंद है, एलीटा। बचकर जा…
खैर, वह चली गयी।
क्यों? मैं यह क्यों कर रहा हूँ?
तेज़ी से चढ़ो!
पकड़ लिया!
सतह।
यह सुंदर है।
मेरे पास शब्द नहीं हैं।
एलीटा, मेरी बात सुनो।
हमें पता है मैट्रिक्स ऑफ़ लीडरशिप कहाँ है।
ज़रूर। और मैं एक असली प्राइम हूँ।
मुझे ज़हरीले कूड़े के टोकरों का लदान करना पसंद है।
यह तुम्हें कहाँ से मिला?
मेरे दोस्त स्टीव से। ओरायन ने उसे मार दिया।
-मैंने स्टीव को नहीं मारा। -वह कभी ज़िंदा था ही नहीं।
-क्या? -देखो।
सेंटिनल ने हमें बताया कि वह सतह पर जा रहा है,
और फिर हमें यह संदेश मिला।
हमें लगा कि हम इसे उसे खुद दे सकते हैं या खुद उस जगह का पता लगा सकते हैं।
जो भी पहले हो जाये।
यह बहुत ज़रूरी था।
यह हमारी ज़िंदगियाँ बदलकर रख देगा।
नहीं।
मैं दोबारा तुम्हारे कारण डिमोट नहीं होने वाली।
मैं इस ट्रेन को मोड़कर बताने…
अरे, दोस्तों?
वह क्या है?
वह बड़ा होता जा रहा है?
या करीब आता जा रहा है?
नहीं।
अरे, तुम बंद हो रहे हो? बंद मत होओ।
यह बंद हो गया!
चलो भी!
अब समझ आया कि कोई सतह पर क्यों नहीं आता!
एलीटा?
तुम ठीक हो?
-प्लीज़, मेरे चेहरे पर मुक्का मारना बंद करो। -मेरी मदद करो!
आयाकॉन… ट्रेन…
-ट्रेन कहाँ है? -आराम से, ठीक है? वह आ गयी।
और वहाँ चली गयी।
ठीक है, मैंने गलत कहा। वह दूसरी जगह जा रही थी।
ठीक है, तो मुझे लगता है कि हम अकेले हैं
और अगर हम इस रास्ते पर चलें तो…
अब तुम मेरी बात सुनो, श्रीमान गैरज़िम्मेदार बकवासिए!
मैं तुम्हारी इस खोज पर चलूँगी क्योंकि मेरे पास और कोई चारा नहीं है।
पर नक्शा देखकर रास्ता मैं ढूँढूँगी, और अगर इससे कोई फ़ायदा नहीं हुआ,
तो मैं तुम्हें और उन दोनों बेवकूफ़ गो-बॉट्स को वापस आयाकॉन सिटी
और वहाँ जो भी पहला सुपरवाइज़र डिपो हमें दिखेगा, उसे सौंप दूँगी
जिसे तुम सारी बात साफ़-साफ़ बताओगे
ऐसे शब्दों का इस्तेमाल करके जिससे मेरी बहुत अच्छी छवि उभरे! समझ गये?
ठीक है। मंज़ूर। बढ़िया। सही है।
-चलो! -वह हमारे साथ आ रही है?
मज़ा आ गया!
हाय, एलीटा, है ना? मैंने सही कहा ना?
मैं अपना औपचारिक परिचय देना चाहता हूँ।
मेरा नाम बी-127 है। तुमने वहाँ मेरे चहरे पर घुटने से मारा था।
तुम मुझे बी या बैडऐसेट्रॉन बुला सकती हो।
यह एक उपनाम है जो कुछ लोगों ने मुझे दिया। मुझे नहीं पता।
मैंने खुद को यह उपनाम नहीं दिया है।
दरअसल, इसे "बैडऐसेट्रॉन" कहते हैं,
अगर तुम सोच रही हो तो।
बैडऐसेट्रॉन।
तुम्हें यह पसंद आया, है ना?
-बैडऐसे… -तुम ज़रा कम बोलो।
ज़रूर! सही है। कोई बात नहीं।
मैं अपने उपनाम के बारे में कम बोलूँ?
ठीक है। वहाँ कुछ पहाड़ हैं…
तुम यही सोच रहे हो ना कि जब तुम
मैट्रिक्स को सेंटिनल को दोगे तो क्या कहोगे?
सही कहा।
डी, हम इसे वाकई कर रहे हैं।
मैं बहुत खुश हूँ कि मैं यहाँ तुम्हारे साथ हूँ। यह एक अच्छा आईडिया था।
मुझे बस बहुत मज़ा आ रहा है।
नक्शे पर मैट्रिक्स कितना दूर है? सटीक अंदाज़ा लगाओ।
यह अब तक की सबसे बढ़िया चीज़ है जो कहीं भी किसी के साथ घटी है।
मैं तुम्हें बता रहा हूँ!
एक नहीं, दो नहीं, तीन नहीं, बल्कि चार
चार सबसे अच्छे दोस्त जो दरवाज़े से बाहर जा रहे हैं
-यहाँ कोई दरवाज़ा नहीं है, हम बाहर हैं। -अरे, देखो, यहाँ कुछ है।
-वह क्या है? -यह धातु नहीं है।
यह कुछ अजीबोगरीब चीज़ है।
सो तो वे भी हैं।
मैट्रिक्स लेने अपने सबसे अच्छे दोस्तों के साथ
वह क्या था?
मुझे लगता है कुछ गड़बड़ है। हमें चलना चाहिए।
-अच्छा आईडिया है। -भागो!
हम किससे भाग रहे हैं?
-वह क्या है? -अरे, नहीं।
-यह एक क्विंटेसन्स जहाज है। -क्या?
अब हम क्या करें?
चुप हो जाओ।
यह जीवित चीज़ों को तलाश रहा है। चलो!
रुको!
चलो, चलो, चलो!
चलो भी! वे नहीं आ पायेंगे।
वे किसे तलाश रहे थे?
-किसी को गले लगाने के लिए, बी। मुझे क्या पता? -मैं यहाँ रुककर पता नहीं लगाने वाला।
इस तरफ़। हम करीब हैं।
क्विंटेसन्स यहाँ 50 दिनों से नहीं आये हैं।
मैं समझा नहीं। यहाँ कुछ नहीं है।
दाँतों वाली गुफा। इसमें डरने जैसा कुछ नहीं है।
छत से चाकू निकल रहे हैं। शानदार।
यार, क्या हमें अंदर जाने की…
हाँ, हम अंदर जा रहे हैं। हम अंदर क्यों नहीं जाएँ?
मैंने इससे ज़्यादा डरावनी जगह पहले कभी नहीं चला।
क्या बकवास है।
यकीन नहीं होता।
प्राइम्स।
हम यहाँ हैं।
मेगाट्रोनस प्राइम।
ज़ेटा प्राइम।
मैट्रिक्स!
सब मर चुके हैं।
चलो ढूँढते रहें।
दोस्तों!
यह अल्फ़ा ट्रिओन है!
उसकी ताकत घट गयी है।
पर उसका स्पार्क अभी भी जगमगा रहा है।
क्विंटेसन्स ने घात लगाकर धावा बोला!
हमला!
संदेश…
अरे, अरे! सब ठीक है।
तुम अब सुरक्षित हो।
लड़ाई खत्म हो चुकी है।
मैंने तुम्हें निराश किया, मेरे दोस्त।
तुम्हें उससे बेहतर मौत मिलनी चाहिए थी।
नहीं, तुम हारे नहीं हो।
हमने तुम्हारा संदेश सुना। हम मैट्रिक्स को ढूँढने आये हैं।
तुम्हारे बदलाव गोले कहाँ गये जिससे तुम लोग ट्रान्सफॉर्म होते हो?
तुम लोग कौन हो?
हम आयाकॉन के बिना बदलाव गोले वाले खनिक हैं।
खनिक? क्यों?
खैर, एनरजॉन के बहना बंद होने के बाद हमें उसकी खुदाई करनी पड़ती है।
असंभव।
इसीलिए हम चीज़ों को ठीक करने आये हैं।
मैट्रिक्स ऑफ़ लीडरशिप मिलने पर हम उसे सेंटिनल प्राइम को देंगे, और वह…
सेंटिनल कोई प्राइम नहीं है।
क्या?
वह निराश हैं। वाह।
क्या मतलब? तुम ऐसा क्यों कह रहे हो?
सेंटिनल प्राइम हमारा रक्षक है। वह हमें क्विंटेसन्स से बचा रहा…
वह तुम्हें बचा नहीं रहा, तुमसे झूठ बोल रहा है।
मैंने अपनी आँखों से सच को देखा है।
आओ, मैं तुम्हें दिखाता हूँ।
कई हज़ार दिनों तक,
क्विंटेसन्स और हमारे बीच भयंकर युद्ध होता रहा।
फिर एक दिन सेंटिनल ने, जो प्राइम्स का मुख्य सहायक था,
दुश्मन के एक गुप्त संदेश को पकड़ा।
क्विंटेसन्स सेनानायकों की एक गुप्त मीटिंग होने वाली थी।
उन्हें मारकर युद्ध ख़त्म हो सकता है।
यह इतना ज़रूरी मिशन था कि हम प्राइम्स ने इसे खुद पूरा करने का तय किया।
हमने तय किया कि उस गुप्त संदेश को जानने के लिए
हम सेंटिनल से मिलेंगे, इस गुफा में।
पर हम अकेले नहीं थे।
-क्विंटेसन्स! -वह यहाँ हैं!
-यह एक जाल था! -तैयार!
-डटकर लड़ो! -प्राइमस हमारी मदद करो!
साइबरट्रॉन के लिए!
हम संख्या में कम थे, पर एक होकर लड़े।
हमारी जीत करीब थी।
पर तभी हमसे गद्दारी की गयी।
सेंटिनल, क्यों?
साइबरट्रॉन की सारी ताकत हथियाने के लिए।
पर सेंटिनल जिस चीज़ को पाना चाहता था, वह उसकी असली ताकत को कभी समझ नहीं पाया।
मैट्रिक्स ऑफ़ लीडरशिप की ताकत का इस्तेमाल केवल वही कर सकता है
जिसे खुद प्राइमस इस लायक समझे।
और बेशक सेंटिनल इस लायक नहीं था।
नहीं!
रुको।
तुम कह रहे हो मैट्रिक्स ऑफ़ लीडरशिप गायब हो गया?
नहीं।
नहीं। यह असंभव है। मुझे यकीन नहीं होता।
सेंटिनल ऐसा क्यों करेगा?
समझौता करने के लिए।
समझौता? किससे?
साइबरट्रॉन के नये शासकों से।
यानी क्विंटेसन्स से।
वे बहुत सारे हैं।
वह वहाँ है।
सेंटिनल प्राइम वहाँ है।
-अपनी आँखें खुली रखो। -वे हमेशा खुली रहती हैं।
मैं उन बक्सों को लोड करती हूँ।
वे दूषित धातु से भरे होते हैं।
मैं समझा नहीं।
क्विंटेसन्स उन दूषित धातुओं का क्या करते हैं?
हमारे एनरजॉन।
-गद्दार! -डी, नहीं।
मुझे मेरा वादा याद है,
पर हमारी खदानें खाली होने लगी हैं!
हमारे लिए बहुत कम एनरजॉन बचा है।
मैं कसम खाता हूँ मैं बाकी सब ला दूँगा।
प्रत्येक खनन शिफ्ट में तीन गुना काम होगा।
जब तक मेरा एनरजॉन नहीं मिल जाता, किसी खनिक को छुट्टी नहीं मिलेगी।
सारा का सारा एनरजॉन! चलो।
अब तुमने सच देख लिया।
हर दिन…
मेरे जीवन का हर दिन
एक झूठ था।
हे भगवान, मुझे पता था!
मुझे अंदर से महसूस होता था कि कुछ तो गड़बड़ है।
उसने सबको धोखा दिया।
सेंटिनल ने खुद के लिए ताकत खरीदी
और फिर अपना कर्ज़ा चुकाने के लिए हमें काम पर लगा दिया।
मुझे यकीन नहीं होता।
मैं सब कुछ देखने के बाद इस पर यकीन कर सकता हूँ। पर फिर भी…
मुझे यकीन नहीं होता।
सेंटिनल ने मेरे मुँह पर झूठ बोला।
वह नाटक कर रहा था। हम इतने भोले कैसे हो सकते हैं?
अब सब कुछ बदल जायेगा।
तुम्हें इसे करना ही था, है ना?
मुझे? मैंने क्या किया?
तुम्हें सतह पर जाना था, आयाकॉन 5000 में दौड़ना था।
तुम्हें प्रोटोकॉल तोड़ना था!
-प्रोटोकॉल की परवाह किसे है? -मुझे है! मैं परवाह करता हूँ!
क्योंकि प्रोटोकॉल का पालन करने से कोई गड़बड़ नहीं होती!
सेंटिनल प्राइम हमारा तेल निकाल देने की हद तक हमसे खदानों में काम करवा रहा है,
और इस दौरान वह एनरजॉन को हमारे सबसे बड़े दुश्मन को दे रहा था!
और जब उसे पता चलेगा कि हम सच जान गये हैं तो वह हमारे साथ क्या करेगा?
मैं यह नहीं सोच रहा कि वह क्या करेगा,
मैं सोच रहा हूँ कि हम क्या करेंगे।
यही तो असल बात है!
तुम दूसरों के नहीं, हमेशा अपने बारे में सोचते हो!
बहुत खूब! ओरायन पैक्स का एक और गज़ब प्लान। मैं सुनने के लिए मरा जा रहा हूँ।
क्या तुम उसे रोकना नहीं चाहते?
नहीं, मैं उसका कत्ल करना चाहता हूँ!
मैं सेंटिनल को बेड़ियों में जकड़कर खदानों में
उसकी परेड करवाना चाहता हूँ ताकि सब देख सकें कि वह एक नकली प्राइम है!
मैं चाहता हूँ कि वह अँधेरे में तड़प-तड़पकर मर जाये।
पर हम सब जानते हैं कि इससे कोई फ़र्क नहीं पड़ता कि मैं क्या चाहता हूँ, है ना पैक्स?
सच यह है कि हम ऐसे बॉट हैं जिनके पास बदलाव गोला नहीं है। है ना?
हमारे पास चुनिंदा विकल्प थे, और अब… वे भी नहीं हैं।
साइबरट्रॉन का कोई भी बेटा या बेटी बिना बदलाव गोले के पैदा नहीं होता।
ओह, हाँ। जब से मैं सेंटिनल बनकर ऑनलाइन आया,
तभी से यह जगह खाली है।
तो तुम क्या कहना चाहते हो? क्या तुम कह…
अरे, नहीं।
कोई भी इतना कमीना नहीं हो सकता, सेंटिनल भी नहीं।
तुम्हारे ऑनलाइन आने से पहले ही उसने तुम्हारा बदलाव गोला हटा दिया।
हम बदलाव गोले के साथ पैदा हुए थे पर उसने…
उसने उन्हें हमसे छीन लिया।
जो चीज़ ट्रांसफॉर्मर को परिभाषित करती है वह उसके सीने में लगा बदलाव गोला नहीं है,
बल्कि वह स्पार्क है जो उसके सीने में जगमगाता रहता है।
वह स्पार्क जो तुममें अपनी दुनिया को बेहतर बनाने की दृढ़ इच्छाशक्ति पैदा करता है।
मेरे साथी प्राइम्स में वो स्पार्क था।
और मुझे तुम लोगों में उनकी ताकत दिखाई देती है।
उनके बदलाव गोले लो और अपनी अंदरूनी ताकत के घोड़े खोल दो।
प्राइमा।
ऑनिक्स।
अलकेमिस्ट।
मिक्रोनस।
अच्छाई, वफ़ादारी, और शक्ति के योद्धा।
उनके गुणों के असली वारिस तुम हो।
वे एक थे। तुम एक हो।
सब एक हैं!
रुको। हमारे पास… तुमने हमें…
दुनिया बदलने की ताकत दे दी।
तुम इस ताकत का इस्तेमाल कैसे करोगे यह तुम पर निर्भर करता है।
उन्होंने हमें ढूँढ लिया।
ओह, हाँ! लड़ने का समय आ गया!
नहीं। तुम्हें आयाकॉन सिटी जाकर सबको खबरदार करना होगा।
मैंने तुम्हें जो कुछ दिखाया, उसका सबूत इसमें है।
-इसकी मदद से सबको सच बताना। -ठीक है।
यह सुरंग पहाड़ों तक जाती है।
साइबरट्रॉन का भविष्य तुम्हारे हाथों में है।
हमारे पास समय कम है। हमें जाना होगा!
रुको। हम तुम्हें यूँ ही यहाँ अकेले नहीं छोड़ सकते।
तुम्हारे लड़ने की बारी आयेगी, मेरे दोस्त।
प्राइमस के पास हम सबके लिए एक मकसद है।
पर यह लड़ाई…
यह लड़ाई मेरी है।
अब जाओ!
हथियार डाल दो, बुढ़ऊ।
तो तुमने बुढ़ऊ कहा?
तुम्हारे लिए बहुत बूढ़ा नहीं हूँ।
जल्दी करो!
मुझे अभी भी लगता है कि हम उनसे लड़कर जीत सकते हैं बजाये भागने के।
रुको! हमारे पास बदलाव गोले हैं। अब हम ट्रांसफॉर्म हो सकते हैं।
-सही कहा। सब लोग तैयार? -मैं तो तैयार ही पैदा हुआ था।
तीन बोलते ही। एक…
इनका इस्तेमाल कैसे करें?
पता नहीं। बस कोशिश करते रहो।
यह काम कर रहा है!
मेरा सिर!
बचाओ!
यह तेज़ नहीं है!
चलो भी!
और ट्रांसफॉर्म होओ!
पहिए! मुझे पहिए चाहिए!
वाह।
-हम ज़िंदा हैं! -मैं इतनी तेज़ कभी नहीं भागी।
-शानदार! -मैं सब तरफ़ फिसल रहा था?
हाँ!
अरे, दोस्त। तुम ठीक हो?
मैं बढ़िया हूँ। तुम मज़ाक कर रहे हो? हम ट्रांसफॉर्म हो सकते हैं!
हम ट्रांसफॉर्म हो गये!
अरे, हाँ! मुझे पता है।
हम समय नष्ट कर रहे हैं। हमें आयाकॉन जाना होगा।
लगता है आयाकॉन जाने का सबसे तेज़ रास्ता…
यहाँ, मुझे मिल गया।
अरे, तुम क्या कर रहे हो?
-चिंता मत करो। ये मेरे पास है। -पर ध्यान से।
हमारा सबूत इसके अंदर है, और तुम इसे हर जगह फैला रहे हो।
मैं… समझ… गया।
ठीक है।
मेरे पीछे आओ।
अल्फ़ा ट्रिओन!
तुम अभी भी ज़िंदा हो। तुमने खुद की शक्ल देखी है?
तुम भयानक लग रहे हो।
गद्दार। तुम एक कलंक हो।
प्राइमस ज़रूर…
अँ-हँ। हाँ। चुप करो।
मैंने अपना भविष्य खुद तय करने के एक मौके का फ़ायदा उठाया।
तुम और उस उबाऊ बुड्ढों की परिषद से छुटकारा पाने के लिए मैं कुछ भी करने को तैयार था।
सच में, मैं तुम प्राइम्स को आधे दिन युद्ध में हारते हुए देखता
और बचे हुए आधे दिन वफ़ादारी और सम्मान पर लैक्चर पेलते हुए देखता।
और अब खुद का हश्र देखो।
मेरी बात याद रखना: तुम नष्ट हो जाओगे।
और एक नया प्राइम आयेगा…
तुम फिर शुरू हो गये।
मैं और भाषण नहीं झेल सकता।
गुफा में तुम्हारे साथ दूसरे लोग भी थे। वे कौन थे?
वे तुम्हारी बर्बादी का कारण बनेंगे।
तुम हार चुके हो, सेंटिनल। तुम चाहे जो कर लो…
मैंने भाषण देने से मना किया था ना? तुमने मेरी बात सुनी ना?
मैं इसी की बात कर रहा हूँ। यकीन नहीं होता।
ये सब ऐसे ही हैं। कोई बात नहीं मानते।
ठीक है। बाकियों को भी खत्म कर दो।
खुशी से।
अरे, दोस्त।
सुनो।
तुम थोड़ा चुप हो। तुम ठीक हो?
मैं सेंटिनल के व्यंग से मुस्कुराते चेहरे के बारे में सोच रहा हूँ।
उसे अपने किए की सज़ा भुगतनी होगी। किसी को तो कुछ करना होगा।
हम कर रहे हैं।
अल्फ़ा के इस सबूत की मदद से हम सबको सच बता देंगे।
तुम्हें वाकई लगता है यह इतना आसान होगा?
आयाकॉन सच नहीं सुनना चाहता। वे सेंटिनल को पूजते हैं।
उसे हराने का कोई तो बेहतर तरीका होगा।
हमें इस बात पर भरोसा करना होगा कि वे हमारे दिखाए सबूतों पर यकीन करेंगे।
मुझे सेंटिनल पर भरोसा था!
हर मामले में।
मैं दोबारा कभी किसी तथाकथित नेता पर भरोसा नहीं करूँगा।
मैं केवल एक बॉट को जानता हूँ जो…
ठीक है। उन्हें उठा दो।
अब, तुम लोग जासूस हो
या नाकारे पिछलग्गू?
-हम जासूस नहीं हैं। -पर वह नाकारा है।
विद्युत आवेगों को स्कैन कर रहा हूँ। यह सच कह रहा है।
इसका मतलब है कि उसे खुद पर यकीन है, ठीक किसी जासूस की तरह।
इसका मुँह क्यों बाँधा हुआ है?
वह चुप नहीं हो रहा था।
बेहोशी में भी?
खासकर, बेहोशी में भी!
बहुत हुआ!
तुम्हारे पास दो विकल्प हैं!
पहला, हम धीरे-धीरे एक-एक करके तुम्हारे सारे बोल्ट और स्क्रू खोल डालें
जिसमें तुम्हें बहुत दर्द होगा।
और दूसरा:
आसान मौत के बदले, तुम हमें एनरजॉन ट्रेन के बारे में, खदानों तक पहुँचने के बारे में,
या तुम्हारे नेता सेंटिनल प्राइम को
नुक्सान पहुँचाने वाली किसी भी चीज़ के बारे में गुप्त सूचना दे दो।
तुम लोग आखिर हो कौन?
साइबर्ट्रोनियन खास पहरेदार!
मैंने कहा था यह काफी सख्त नहीं है!
-आयाकॉन के सम्मानित रक्षकों। -सम्मानित?
सही कहा। मैंने तुम्हारे बारे में अभिलेखागार में पढ़ा था।
तुम साइबरट्रॉन के सबसे जाँबाज़ योद्धा थे।
देखो, देखो!
वह स्टारस्क्रीम है, तुम शॉकवेव हो और तुम साउंडवेव हो।
अगर तुम्हारे नाम में "वेव" है, तो अपने हाथ उठाओ। यहाँ कई "वेव" हैं।
चुप करो!
ये बकवासिया पीला सही कह रहा है।
एक ज़माने में हम खास पहरेदार थे।
हमने सेंटिनल की गद्दारी को देखा, प्राइम्स को हारते हुए देखा।
उस दिन के बाद से, हम गुप्त जगहों से हमला करते हैं,
और सेंटिनल को हर तरह से नुक्सान पहुँचाने की कोशिश करते हैं।
अरे, वाह! हम…
ठीक है। हम ठीक हैं। सब लोग शांत हो जाओ।
मैं बस कह रहा हूँ कि हम दोस्त हैं।
हम वापस आयाकॉन जा रहे हैं,
और अब तुम्हारी मदद से हम साइबरट्रॉन को सेंटिनल प्राइम के खिलाफ़ एक कर सकते हैं।
एकजुट साइबरट्रॉन का विचार एक मिथक है।
सबसे ज़रूरी चीज़ है कि किस बॉट में कितना ज़ोर है!
ठीक है। तो ये लोग थोड़ा गर्म दिमाग के हैं।
हाँ, थोड़ा।
अरे, तुम क्या कर रहे हो?
मैं तुम्हें बताता हूँ मैं क्या नहीं कर रहा हूँ।
मैं किसी टूटे जहाज़ में छुपकर महल का राजा होने का नाटक नहीं कर सकता।
मैं यह नहीं कर सकता कि एक मुक्का मारने के बाद
भागकर छिप जाऊँ और फिर हालात बदलने का नाटक करूँ!
मुझे आज पता चला कि सेंटिनल गद्दार है और मैं उसे आज ही उसके किए की सज़ा दूँगा!
तुम्हें लगता है तुम मेरा अपमान करके यहाँ से जा सकते हो?
कोई भी मेरी इजाज़त के बगैर यहाँ से नहीं जायेगा।
ऐसी बात है?
पर तुम ऐसा कैसे कह सकते हो
कि जब मेरा सिर तुम्हारे दाँतों में हो?
डी!
मुझे मारो! चलो!
चलो भी! हाँ, और!
डी-16! डी-16! डी-16!
तुम जानना चाहते थे कि किस बॉट में कितना ज़ोर है, है ना?
तुममें बस इतना ही दम-खम है, सख्तजान बॉट?
चलो! मारो! चलो!
प्लीज़! रहम करो!
रुको! डी, वह दुश्मन नहीं है!
तुम लोग देख लो!
यह आखिरी बार है कि मैं दया दिखा रहा हूँ!
फौरन तय करो:
तुम यहाँ छिपकर रहोगे, अपने दयनीय नेता को सलाम ठोकते हुए,
या मेरे पीछे आयाकॉन तक मार्च करोगे
जहाँ मैं सेंटिनल को हमेशा के लिए खत्म कर दूँगा!
डी-16! डी-16! डी-16!
बी, चलो भी!
सबको खत्म कर दो! पुल पर मैं देख लूँगी!
एलीटा, नीचे बैठो!
ऐसा लग रहा है मानो किसी ने मुझ पर चट्टान फेंक दी हो।
बाकी कहाँ हैं?
सेंटिनल के सैनिक जितने लोगों को बंदी बना सकते थे, बना लिया।
उन्होंने डी-16 और बी को पकड़ लिया।
ओह, नहीं।
और उन बेवकूफ़ खास पहरेदारों में से आधों को।
हमारा सबूत
नष्ट हो गया।
तो, अब हम क्या करें?
डी सही था।
-किस बारे में? -हर चीज़ के बारे में।
अपने चारों ओर देखो। सब तरफ़ तबाही का मंज़र है।
यह सब मेरी गलती है। मुझे प्रोटोकॉल का पालन करना चाहिए था।
मेरी बात सुनो। मैं वाकई चाहती हूँ कि तुम मेरी बात सुनो।
क्या तुम सुन रहे हो?
मैं तुमसे बेहतर हूँ।
हाँ, ठीक है, मैं तुम्हें सुन रहा हूँ।
मैं तुमसे हर चीज़ में बेहतर हूँ सिवाय उम्मीद के।
तुम्हारे पास उम्मीद है। तुम जैज़ को बचाने वापस खदान में गये।
तुम मैट्रिक्स ऑफ़ लीडरशिप को खोजने सतह पर आये।
हाँ, और उसका क्या नतीजा निकला?
मैं यह कहना चाहती हूँ कि तुम्हारी सहज प्रवृत्ति किसी कारणवश तुमसे प्रोटोकॉल तुड़वाती है।
तुम्हारे अंदर मौजूद अंधे आशावाद के कारण ही
तुम ऐसे साहसिक और रोमांचक विकल्प चुनते हो
जो निहायत ही बेवकूफ़ाना भी होते हैं।
तुम पहली बार किसी का उत्साह बढ़ा रही हो?
तुम सबको प्रेरणा देते हो।
तुम ऐसे बेहतर भविष्य की कल्पना कर सकते हो जो कोई और नहीं कर सकता।
और अगर हम फिर कभी बी और डी-16 से मिल पाये,
तो हमें इस ओरायन पैक्स की ज़रूरत पड़ेगी।
मेरी बात सुनो।
हम यह कर सकते हैं।
वे एनरजॉन ट्रेनें वापस आयाकॉन जाती हैं।
अगर हम उनमें से किसी एक में…
अरे हाँ, मैं उनका रास्ता बदल सकती हूँ। तुम्हें और क्या चाहिए?
खैर, मेरी साहसी प्रवृत्ति मुझे बताती है कि हमें कुछ पागलों को भर्ती करना होगा।
मुझे डर था कि तुम ऐसा कहोगे।
शॉकवेव, साउंडवेव। और तुम लोग जो पीछे खड़े हो।
हमारे पकड़े गए दोस्तों को बचाने के लिए हमें फौरन कुछ करना होगा।
क्यों ना मैं तुम्हारा आयाकॉन का रसीदी टिकट काट दूँ?
इसने मेरी आँख में मुक्का मारा!
सब लोग, चुप हो जाओ! तुम सब लोग इसकी बात सुनो।
ज़्यादा संभावना इस बात की है कि हमारे दोस्तों को सेंटिनल टावर के ऊपर कैद किया गया हो।
हम घात लगाकर हमला करके उन्हें बचा सकते हैं।
असंभव। हमारे पास पर्याप्त सैनिक या अंदर जाने का रास्ता नहीं है।
एलीटा हमें अंदर ले जायेगी और सैनिकों को मैं लाऊँगा।
हम तुम्हारी बात क्यों माने?
हम तुम्हारी बात मानेंगे।
सावधान, खास पहरेदारों। युद्ध की तैयारी करो।
हम पहले क्या करें?
हम तैनात होंगे।
क्या कहा?
ज़ोर से बोलो।
ट्रांसफॉर्म हो जाओ और तैनात हो जाओ!
मैं समझा नहीं। हम अब तक ज़िंदा क्यों हैं?
नाक में दम करने वाले इन खास पहरेदारों को देखो!
पता है, तुम लोगों को ढूँढने में कितनी मुश्किल हुई।
हर बार सतह पर जाने पर, मैं तुम्हें खोजता था।
गुफा में बॉट्स का पीछा करते हुए मैं तुम तक पहुँच गया।
-तुमने स्टारस्क्रीम को पकड़ लिय! -यह बहुत आसान था।
मैं एक एक करके तुम लोगों के टुकड़े करके तुम्हें एक दर्दनाक मौत दूँगा!
-तुम्हें उस दिन का पछतावा होगा जब… -तुम लोग बहुत अजीब लगते हो।
डी-16, तुम्हारी कहानी कितनी दर्दभरी होगी।
अपने काम में हरफ़नमौला पर एक छुपे हुए गद्दार।
गद्दार मैं नहीं, तुम हो।
नहीं। तुम सब लोग गद्दार हो।
तुम लोग क्विंटेसन्स के साथ मिलकर मेरे अभियानों को बर्बाद कर रहे थे।
तुम लोगों के कारण ही मैं अब तक मैट्रिक्स ऑफ़ लीडरशिप को ढूँढ नहीं पाया।
यह सब सरासर झूठ है!
यकीन करो, यह एकदम सच होगा
जब पूरे आयाकॉन के सामने मैं तुम्हारा कत्ल करूँगा।
क्योंकि यहाँ, सच वही होता है जो मैं बताता हूँ।
खैर, ऐसा करने का कारण?
मैं तुम्हारे सामने घुटने नहीं टेकूँगा।
खुद पर बहुत यकीन है, है ना?
तुम मुझे डरा नहीं पाते। तुम जानना चाहते हो क्यों?
प्लीज़।
क्योंकि मेरे पास खोने के लिए कुछ नहीं है।
तुमने सब कुछ छीन लिया।
बिल्कुल।
मेगाट्रोनस प्राइम।
बेशक तुम उसके प्रशंसक थे। मेगाट्रोनस सबसे मस्त प्राइम था!
सबसे बड़ा! सबसे खतरनाक! सबसे ताकतवर!
इसीलिए, उसे मारने के बाद,
मैंने उसका बदलाव गोला रख लिया।
तुम उसकी बराबरी कभी नहीं कर पाओगे!
पता नहीं। मैं तो बहुत मज़े में हूँ।
पर मैं समझ सकता हूँ कि तुम मेरे बजाय उसका स्टीकर क्यों लगाना चाहते हो?
लो।
चलो, इसे हमेशा के लिए चिपका दें।
ठीक है।
मैं यह कर सकता हूँ।
तुम मज़ाक कर रहे हो। हमने बिना रुके 22 शिफ्टें की हैं!
इन खनिकों को आराम और मरम्मत की ज़रूरत है…
सेंटिनल प्राइम को और एनरजॉन चाहिए।
इसलिए वापस खदानों में जाओ इससे पहले कि मैं तुम्हें धक्के देकर वहाँ…
-वह कौन था? -तुमने देखा वह कौन था?
यह वह नहीं हो सकता।
क्या वह…
ऐसा नहीं हो सकता।
-ओरायन पैक्स? -जैज़।
यह वाकई तुम हो?
हाँ, मुझे पता है मैं थोड़ा अलग लग रहा हूँ।
"थोड़ा"?
तुममें कुछ भी "थोड़ा" नहीं है।
यह कैसे संभव हुआ?
सेंटिनल ने हमें बताया तुम रेस के दौरान लगी चोट से मर गये।
सेंटिनल झूठा है।
क्या?
मुझे पता है यह मेरे मुँह से सुनना कैसा लगेगा। मैं कभी भी मन लगाकर काम करने वाला खनिक नहीं था।
लेकिन जैसा कि आप देख सकते हैं, अब सब बदल चुका है।
मैं सतह पर गया था और मुझे सच्चाई पता चल गयी।
मेरे दोस्तों,
हम सब बदलाव गोलों के साथ पैदा हुए थे।
जिन्हें सेंटिनल ने हमसे चुरा लिया।
उसने हमसे हमारे खुद के फैसले लेने की क्षमता छीन ली।
उसने हमारी आज़ादी चुरा ली।
पर अब मैं आपको पहली बार खुद से चुनने का मौका दे रहा हूँ।
आप 23वीं शिफ्ट में काम करते हुए सड़ सकते हैं
या मेरे साथ सेंटिनल के खिलाफ़ लड़ सकते हैं।
इसी समय।
-हम ऐसा कैसे कर सकते हैं? -हम लड़ नहीं सकते। हमारे पास बदलाव गोले नहीं हैं।
जो चीज़ ट्रांसफॉर्मर को परिभाषित करती है वह उसके सीने में लगा बदलाव गोला नहीं है,
बल्कि वह स्पार्क है जो उसके सीने में जगमगाता रहता है।
वह स्पार्क जो तुममें अपनी दुनिया को बेहतर बनाने की दृढ़ इच्छाशक्ति पैदा करता है।
और सेंटिनल उस स्पार्क को हमसे कभी नहीं छीन सकता।
हमारी संख्या कम है। हमें एक सेना की ज़रूरत होगी।
एलीटा सेना लेकर आ रही है।
हम इसमें अकेले नहीं हैं।
अगर हम अपने भाग्य को खुद तय करना चाहते हैं,
तो हमें इसके लिए लड़ना होगा।
समय आ गया है कि हम अपने लिए लड़ें।
इस अन्याय के खिलाफ़ लड़ें।
मैं आपसे वादा करता हूँ कि यह लड़ाई फ़ायेदमंद होगी।
मेरे पीछे आओ।
अगर हम एक हो जायें तो हमें कोई नहीं रोक सकता।
मिल-जुलकर एक।
ओरायन पैक्स! ओरायन पैक्स! ओरायन पैक्स!
एलीटा, समय हो गया है।
समझ गयी।
तैयार हो जाओ, ब्लिंकी। हम अंदर जा रहे हैं।
अच्छा आईडिया नहीं है।
डी, बैठ जाओ।
खैर, यह शर्म की बात है।
तुम वाकई एक अच्छे खनिक थे।
घुसपैठिये! सेंटिनल को बचाओ!
लगता है उन्होंने हमें देख लिया। अब दिक्कत होने वाली है।
खास पहरेदारों, बाहर जाओ।
चलो भी! बाहर निकलो!
वे बहुत सारे हैं। हमें रुकना होगा!
हम ये नहीं कर पायेंगे।
खनिकों, पूरा ज़ोर लगा दो! चलो कुछ प्रोटोकॉल तोड़ें!
मैं इसी की बात कर रही थी, पैक्स!
पूरी ताकत झोंक दी।
तुम जीत नहीं सकते, खनिक। मैं सब देख रही हूँ!
सही कहा।
सिवाय उस टावर के जिससे हम टकराने वाले हैं।
क्या चल रहा है?
ओए।
उसने तुम्हारे साथ क्या किया?
जो मैं सेंटिनल के साथ करूँगा उसकी तुलना में यह कुछ भी नहीं ।
साउंडवेव, कैदियों को रिहा करो।
मुझे पता है उसे कैसे रोकना है। जवाब है आइरकनीड।
-मैं इसे अपने तरीके से करूँगा। -डी!
हाँ!
मेरे पास लड़ाई वाला मुखौटा है!
एलीटा! लड़ाई वाला मुखौटा! यह तब निकला जब यह…
ब्लेड वाले हाथ? मेरे पास ब्लेड वाले हाथ हैं!
यह क्या…
बैडऐसेट्रॉन।
सेंटिनल कहाँ है?
सूअर के बच्चों।
तुम्हें वाकई लगा कि मैंने जो कुछ भी बनाया है मैं उसे तुम्हें बर्बाद करने दूँगा?
खेल खत्म हो चुका है, सेंटिनल। तुम सच्चाई से मुँह नहीं मोड़ सकते।
कैसी सच्चाई? कि तुम्हारे पैदा होते ही मैंने तुम लोगों के सीने से बदलाव गोले चुरा लिए?
तुम लोगों को खदानों में जोता ताकि मैं क्विंटेसन्स का कर्जा चुकाकर राजा की तरह जी सकूँ?
इस सबसे कोई फ़र्क नहीं पड़ता!
क्योंकि यहाँ सच वही होता है जो मैं बताता हूँ।
हमला!
-वह बहुत ताकतवर है। -मेरे पास एक प्लान है।
-हमें आइरकनीड चाहिए। -आइरकनीड?
-हमें उसकी याददाश्त चाहिए। -वह कहाँ है?
मिल गयी!
एलीटा!
उसे मारना मत।
उसे प्रसारण स्टेशन पर लाओ। हम वहीं मिलेंगे।
कहना आसान है पर करना मुश्किल।
-मैंने कहा उसे मारना मत! -चिंता मत करो! मैं नरमी से पेश आ रही हूँ।
ओरायन! ओरायन, देखो! मेरे ब्लेड वाले हाथ!
मैं देख सकता हूँ।
मैं इन लोगों को काटकर रख दूँगा। देखो। इधर आओ!
इन्हें बाद में काटना। अभी चलो।
ठीक है!
माफ़ करना। तुम अंदर…
बी!
-ये बुरे लोग नहीं हैं। -तुमने दरवाज़ा क्यों काटा?
क्या? नहीं, मैंने नहीं… वह तो…
ये तो ऐसे ही था। है ना?
-सही कहा। -हाँ, सही बात है। ये ऐसे ही था…
सावधान, आयाकॉन सिटी।
सेंटिनल प्राइम के लाइव प्रसारण के लिए तैयार रहें।
क्या हुआ, डी-16?
सर उठाओ और मुक़ाबला करो!
इसीलिए, उसे मारने के बाद…
इसीलिए, उसे मारने के बाद, मैंने उसका बदलाव गोला रख लिया।
…मैंने उसका बदलाव गोला रख लिया।
कैसी सच्चाई? कि तुम्हारे पैदा होते ही मैंने तुम लोगों के सीने से बदलाव गोले चुरा लिए?
तुम लोगों को खदानों में जोता ताकि मैं क्विंटेसन्स का कर्ज़ चुकाकर राजा की तरह जी सकूँ?
कैसी सच्चाई? कि तुम्हारे पैदा होते ही मैंने तुम लोगों के सीने से बदलाव गोले चुरा लिए?
तुम लोगों को खदानों में जोता ताकि मैं क्विंटेसन्स का कर्जा चुकाकर राजा की तरह जी सकूँ?
मैं अपने खनिकों से जितना काम करवा सकता हूँ, उतना करवा रहा हूँ। मैं कसम खाता हूँ मैं बाकी सब ला दूँगा!
मैं अपने खनिकों से जितना काम करवा सकता हूँ, उतना करवा रहा हूँ।
झूठे!
हमने तुम पर यकीन किया!
गद्दार!
पैक्स, हमने कर दिखाया।
डी!
डी-16।
हम साथ मिलकर साइबरट्रॉन का नेतृत्व कर सकते हैं!
ऐसा मत करो!
तुम क्या कर रहे हो?
सब खत्म हो गया, डी। आयाकॉन में सबको सच पता चल गया।
मुझे भी!
इसने हमसे सब कुछ छीन लिया! मुझे यह करना होगा!
नहीं।
आयाकॉन का पुनर्निर्माण हत्या से शुरू नहीं हो सकता।
यह मरने के लायक है! क्या तुम्हें यह नहीं दिख रहा?
हम इससे बेहतर हैं। सेंटिनल की तरह मत बनो।
पैक्स,
मेरे रास्ते से हट जाओ इससे पहले कि मैं तुम्हें अपने रास्ते से हटा दूँ।
डी, सुनो…
रुको!
नहीं!
नहीं। क्यों?
तुमने ऐसा क्यों किया? क्यों?
डी, नहीं।
मैं तुम्हें बचाते बचाते थक गया हूँ।
प्राइम्स का युग समाप्त हो गया है!
अब और कोई नकली पैगंबर नहीं है!
मेरे पीछे चलो और तुम फिर कभी धोखा नहीं खाओगे।
सर उठाओ और मुक़ाबला करो!
ओरायन पैक्स,
सबकी भलाई के लिए तुमने जो महान बलिदान किया है उसने तुम्हें
प्राइमस की नज़रो में योग्य साबित किया है।
वह तुम्हारे हाथों में
साइबरट्रॉन का भविष्य
और मैट्रिक्स ऑफ़ लीडरशिप को सौपते हैं!
मैं आप सभी का भविष्य में नेतृत्व करूँगा!
मैं…
हूँ…
मेगाट्रोन!
उठो…
ऑप्टिमस प्राइम।
जला दो!
पूरे शहर को!
सब मेगाट्रोन का जयकारा लगाओ!
-वह सबको मार देगा। -हमें उसे रोकना होगा। चलो।
रुको! यह खत्म हो चुका है।
यह तब ख़त्म होगा जब उसके तमाम अनुयायी मर जायेंगे!
असंभव।
प्राइमस ने तुम्हें मैट्रिक्स दे दिया।
हम मिलकर एक भविष्य बना सकते थे।
मैं खुद अपना भविष्य बनाऊँगा
और जो भी मेरे रास्ते में आयेगा उसे तबाह कर दूँगा!
हमें हमारी दुनिया को बदलने की ताकत दी गयी थी
पर तुमने इसे बर्बाद करना चुना।
ठीक सेंटिनल की तरह।
तुमने साइबरट्रॉन और उसके नागरिकों को धोखा दिया।
और तुमने मुझे धोखा दिया।
जाओ।
खास पहरेदार को लेकर यहाँ से चले जाओ।
तुम्हें आयाकॉन से निकाला जाता है।
इसे इस तरह से खत्म नहीं होना चाहिए था।
यह खत्म नहीं हुआ है, प्राइम।
खास पहरेदारों, मेरे पीछे आओ!
दोस्त और दुश्मन के बीच की लक्ष्मण रेखा उतनी साफ़ नहीं होती जितना मुझे पहले लगता था।
एक बार पार करने के बाद, वापस लौटना संभव नहीं होता।
क्योंकि कुछ बदलाव स्थायी होते हैं।
अरे, मेगाट्रोनस प्राइम। वाह।
ओह, हाँ। वह मेरा हीरो है।
वह अब तक का महानतम प्राइम है।
-मेरा नाम डी-16 है। -ओरायन पैक्स।
-तुमने पहले कभी एनरजॉन निकाले हैं? -नहीं।
-तुमने? -नहीं। मैंने सुना इसमें बहुत खतरा होता है।
खैर, मैं तुम्हें एक बात बताऊँ।
तुम मेरा ध्यान रखना और मैं तुम्हारा।
ठीक है।
शुक्रिया, पैक्स।
साइबरट्रॉन के लिए एक नयी शुरूआत।
और एक नया नेता।
हाँ, उस बारे में बात कर लेते हैं।
मैं ऐसे बॉट से कुछ मदद ले सकता हूँ जो हर तरह से मुझसे बेहतर है।
कौन, मैं? अरे नहीं।
मुझे अपशिष्ट प्रबंधन का काम करने में मज़ा आता है।
खैर, कैप्टन, मुझ पर तुम्हारा एक प्रमोशन बाकी है।
मेजर एलीटा कैसा रहेगा?
कमांडर के बारे में क्या खयाल है?
उससे बेहतर है।
माफ़ करना, बी, पर मैं तुम्हें सबलेवल 50 पर वापस नहीं जाने दूँगा।
मैं अब एक प्राइम हूँ, पर मुझे तुम्हारी मदद चाहिए होगी।
तुम सच कह रहे हो? यह मेरे जीवन का सबसे शानदार दिन है।
मैं सरकार बहादुर के लिए काम करूँगा।
ठीक है। तो यह नयी बात है।
माफ़ करना। क्या हो रहा है?
और अब हम यहाँ मिल-जुलकर एक साथ खड़े हैं…
यह साबित करते हुए कि हम सभी के पास बदलाव की ताकत है,
वह बनने की ताकत है जो हम बनना चाहते हैं,
गलतियों को ठीक करने की, हमारी दुनिया को बेहतर बनाने की।
क्योंकि यहाँ, आजादी और स्वायत्तता सभी सेंटिनल प्राणियों का अधिकार है।
यहाँ, सब असली ऑटोबॉट्स हैं।
यह संदेश एक चेतावनी है सभी क्विंटेसन्स के लिए।
अगर तुमने साइबरट्रॉन में पैर रखने की ज़ुर्रत की, तो ऑटोबॉट्स इंतज़ार करते हुए मिलेंगे।
मैं तुम्हारा इंतज़ार करते हुए मिलूँगा।
मैं हूँ ऑप्टिमस प्राइम।
ट्रान्सफॉर्मर्स वन
दोस्तों! बढ़िया खबर है, एनरजॉन फिर से बहने लगा है!
और मेरे पास बदलाव गोला है जिससे मैं ट्रांसफॉर्म हो सकता हूँ!
यह एक लम्बी कहानी है। मैं बाद में सुनाऊँगा।
और सबसे अच्छी बात यह है कि मेरे हाथ में ब्लेड है।
देखो, ब्लेड वाले हाथ!
नहीं!
ब्रायन गोल्डनर को समर्पित, हम सदैव आभारी रहेंगे।
गद्दार सेंटिनल मारा गया।
पर उसकी मौत ने एक नये दुश्मन को पैदा कर दिया।
एक ज़्यादा ताकतवर दुश्मन को।
एक निजी दुश्मन को।
हम उसके धोखे में नहीं आयेंगे।
हम हैं…
डिसेप्टिकॉन्स!
सर उठाओ और मुक़ाबला करो!
संवाद अनवुादक: परवीन कौर शोम